آمریکا ایله چین آراسیندا داوام ائدن تیجارت ساواش‌لاری آسیا ایله آمریکانین تیجارت حجمینده آزالماغا سبب اولارکن، بعضی آسیا اؤلکه‌لری بو وضعیتی اوستون‌لویه چئویریر.
آمریکا لیسته‌یه آلما بوروسونون معلومات‌لارینا گؤره، آمریکا، آسیا قاره‌سین‌دکی تیجارتی‌نین یوزده 82.5ینی تشکیل ائدن ایلک 10 تیجارت طرفداشی ایله خاریجی تیجارت گؤستریجی‌لرینده اهمیت‌لی دییشیک‌لیک‌لر باش وئردی. آمریکانین قارّه ایله اولان تیجارت دؤوریه‌سی، 2019ون ایلک 4 آییندا 2018ین عینی دؤورونه گؤره یوزده 2.5 آزالارکن، آسیا اؤلکه‌لری‌نین آمریکایا وئردیگی خاریجی تیجارت آرتیغی دا یوزده 1.4 گئریله‌دی.
آمریکانین چین‌دن ایدخال ائتدیگی محصول‌لارا وئرگی قورمایا باشلاماسی ایله بعضی آسیا اؤلکه‌لری، آمریکا ایله اولان تیجارتلرینده اهمیت‌لی آرتیم‌لار قئید ائدیب. سؤز قونوسو اؤلکه‌لرین باشیندا گونئی کوره و ویتنام گلیر.
بو ایلین ایلک 4 آییندا آمریکایا وئردیگی خاریجی تیجارت چوخوندا گونئی کوره یوزده 52.6، ویتنام دا 43.5لیک آرتیم یاشادی.
ژانویه-آوریل دؤورونده ایخراجاتینی یوزده 38.3 ایله ان چوخ ویتنام آرتیرارکن، ویتنامی، یوزده 17.1 ایله گونئی کوره و 12.5% ایله هیندیستان تعقیب ائتدی. سؤز قونوسو اؤلکه‌لر آراسیندا آمریکادان ایدخالینی ان چوخ آرتیران اؤلکه ایسه یوزده 17.5 ایله هیندیستان اولدو.
